open-index/open-wikipedia-markdown huggingface dataset:
Ολντ Φερμ

Το **Ολντ Φερμ** (αγγλικά: *Old Firm*) είναι η συλλογική ονομασία για τους σκωτικούς ποδοσφαιρικούς συλλόγους Σέλτικ και Ρέιντζερς, οι οποίοι εδρεύουν στη Γλασκώβη. Η προέλευση του όρου είναι ασαφής, αλλά μπορεί να προέρχονται από το πρώτο παιχνίδι που διεξήχθη μεταξύ των δύο συλλόγων, στο οποίο οι σχολιαστές αναφέρονται στις ομάδες ως *like two old, firm friends* (σαν δυο παλιοί, σταθεροί φίλοι), και αντιπροσωπεύει τα εμπορικά οφέλη της αντιπαλότητας μεταξύ των δύο συλλόγων. Η ονομασία μπορεί επίσης να υποδηλώνει το γεγονός ότι οι δύο σύλλογοι είναι μεταξύ των 11 ιδρυτικών συλλόγων της Σκωτικής Φούτμπολ Λιγκ, η οποία συστάθηκε το 1890. Η αντιπαλότητα μεταξύ των δύο συλλόγων είναι βαθιά ριζωμένη στο σκωτικό πολιτισμό και έχει συμβάλει στην πολιτική, κοινωνική και θρησκευτική διαίρεση στη Σκωτία, αλλά και πέρα από αυτήν, ιδίως στη γειτονική Βόρεια Ιρλανδία. Ως αποτέλεσμα, η αναμέτρηση παρουσιάζει διαρκή ένταση.

Οι σύλλογοι έχουν μεγάλο αριθμό υποστηρικτών γύρω από Γλασκόβη, αλλά και συλλόγων φιλάθλων στις περισσότερες πόλεις σε όλη τη Σκωτία και τη Βόρεια Ιρλανδία και σε πολλές πόλεις σε όλο τον κόσμο. Η παρουσία της Ρέιντζερς και της Σέλτικ εκτιμάται ότι είναι αξίας £120 εκατομμυρίων στην οικονομία της Σκωτίας.

## Παραπομπές


## Εξωτερικοί σύνδεσμοι

* Αποτελέσματα του ντέρμπι  στη Soccerbase

Κατηγορία:Ποδόσφαιρο στη Σκωτία
Κατηγορία:Σεχταρισμός
Κατηγορία:Ρέιντζερς Γλασκώβης
Κατηγορία:Σέλτικ Γλασκώβης
Κατηγορία:Ποδοσφαιρικά ντέρμπι
Πέτερ Άικενς

Ο **Πέτερ Άικενς** (φλαμανδικά: **Peter Ykens**, 1648 &ndash; 1695) ήταν Φλαμανδός ζωγράφος που έγινε γνωστός κυρίως χάρη στους πίνακές του με ιστορικό περιεχόμενο και στις προσωπογραφίες του.

## Βιογραφία

Ο Πέτερ Άικενς γεννήθηκε στην Αμβέρσα, γιος του Γιοχάννες Άικενς και της δεύτερης συζύγου του, Μπάρμπαρα Μπρέκεφελντ (*Barbara Brekevelt*). Ήταν αδελφός της ζωγράφου ανθέων Καταρίνα Άικενς ΙΙ. Εκπαιδεύτηκε στη ζωγραφική από τον πατέρα του.  Σύμφωνα με τον Γάλλο βιογράφο Ζαν-Μπατίστι Ντεκάμπ ο Άικενς είχε την πρόθεση, όπως πολλοί σύγχρονοι συμπατριώτες του, να πραγματοποιήσει ταξίδι στη Ρώμη. Όμως νυμφεύτηκε και εγκατέλειψε την ιδέα. Ο Ντεκάμπ επιπλέον αναφέρει ότι ο Άικενς προσπάθησε να επανορθώσει την αποτυχία του να επισκεφθεί τη Ρώμη μελετώντας αντίγραφα ιταλικών έργων, ιταλικές αντίκες και γύψινα ανάγλυφα, ώστε να βελτιώσει τις ικανότητές του.

Μαθητές του διετέλεσαν οι Κάρελ Μπράιντελ, Εράσμους Κάουσσε, Χαάσπερ Γιάνσσενς, Γιαν Τόμας φαν Κέσσελ και Γιάκομπ Λάυσσενς.

Οι γιοι του Γιόχαν Άικενς και Φρανς Άικενς έγιναν ζωγράφοι νεκρών φύσεων ανθέων και φρούτων.

Απεβίωσε στην Αμβέρσα.

## Έργο
Ζωγράφισε πορτρέτα και θρησκευτικές χριστιανικές αναπαραστάσεις, φιλοτεχνώντας μεγάλον αριθμό ρετάμπλ και πινάκων για τοπικές εκκλησίες και ανάκτορα.

Όπως συνηθιζόταν στην Αμβέρσα της εποχής, συνεργαζόταν συχνά με άλλους ζωγράφους, ειδικευμένους σε συγκεκριμένους τύπους ζωγραφικής. Είναι γνωστό ότι συνεργάστηκε με τους Γκασπάρ Πέιτερ Φερμπρούγκεν και Γιαν Πάουβελ Χίλλεμανς τον νεότερο, ειδικευμένους σε νεκρές φύσεις με άνθη και τον Φέρντιναντ φαν Κέσσελ, τοπιογράφο. Για τους καλλιτέχνες αυτούς ζωγράφιζε το "σταφφάζ" (πληθύσμωση με μορφές).

Δημιούργησε, επίσης, σχέδια για εργαστήρια ταπισερί. Πιστεύεται ότι συνεργάστηκε με τον Πίτερ Σπίρινκς (1635–1711) στη σχεδίαση του έργου *Ο Ορφέας παίζει λύρα για τον Άδη και την Περσεφόνη* (σκηνή από τον "Ορφέα και Ευρυδίκη" των *Μεταμορφώσεων*), ταπισερί που υφάνθηκε περί το 1685 στο εργαστήριο Βάουτερς της Αμβέρσας.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*

Κατηγορία:Φλαμανδοί ζωγράφοι
Γιώργος Παντελάκος

Ο **Γιώργος Παντελάκος** είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη και της Καβάλας.

## Καριέρα
Ο Παντελάκος ξεκίνησε να αγωνίζεται από τα τμήματα υποδομής του Άρη Θεσσαλονίκης και στα τέλη της δεκαετίας του '50 μεταγράφηκε στη ΜΕΝΤ. Στη συνέχεια, μετανάστευσε στη Γερμανία, απ' όπου επέστρεψε το καλοκαίρι του 1961, για να αγωνιστεί ως τερματοφύλακας του Άρη.

Αγωνίστηκε για πρώτη φορά στις 28 Ιανουαρίου 1962, στην ήττα των "κίτρινων" από τον Απόλλωνα Αθηνών με 3-1. Μετά από οκτώ συνεχείς συμμετοχές, υπέστη κάταγμα κνήμης, με αποτέλεσμα να χάσει το υπόλοιπο της χρονιάς.

Επανήλθε στους αγωνιστικούς χώρους στους αγώνες κατάταξης για την ενδέκατη θέση, ενώ την επόμενη χρονιά αποτέλεσε τον δεύτερο τερματοφύλακα της ομάδας, αγωνιζόμενος σε μόλις δύο παιχνίδια της κανονικής σεζόν. Παρ' όλα αυτά, ο προπονητής Μπέλα Πάλφι τον τοποθέτησε κάτω από τα δοκάρια του Άρη στους αγώνες κατάταξης, όπου οι "κίτρινοι" κέρδισαν την παραμονή τους.

Οι εμφανίσεις του στο τέλος της σεζόν, έδωσαν στον Παντελάκο τη θέση του βασικού τερματοφύλακα για το 1963-64, αγωνιζόμενος μέχρι τον Φεβρουάριο του 1964, όταν και υπέστη εξάρθρωση ωμοπλάτης στον αγώνα εναντίον του ΠΑΟΚ. Επέστρεψε τον Απρίλιο του 1964, συνεχίζοντας και την επόμενη χρονιά, όπου αγωνίστηκε στους ευρωπαϊκούς αγώνες κατά της Ρόμα.

Ξεκίνησε και την επόμενη σεζόν σαν βασικός, παίζοντας εναντίον της Κολωνίας στο κύπελλο Διεθνών Εκθέσεων. Μέσα στη σεζόν, τη θέση κάτω από τα δοκάρια πήρε ο Νίκος Χρηστίδης, με αποτέλεσμα από τον Ιανουάριο του 1966 ως το 1969 να αγωνιστεί σε ελάχιστους αγώνες πρωταθλήματος και κυρίως να ξεκουράζει τον Χρηστίδη σε αγώνες κυπέλλου.

Το καλοκαίρι του 1969, μεταγράφηκε στην ομάδα της Καβάλας, με την οποία κατέλαβε την 14η θέση στο πρωτάθλημα του 1970, παίζοντας σε 28 αγώνες. Στην Καβάλα παρέμεινε για έξι σεζόν, παραμένοντας στις μεσαίες θέσεις του βαθμολογικού πίνακα μέχρι το 1975, όταν η ομάδα του υποβιβάστηκε στη Β' εθνική κατηγορία. Με τους "Αργοναύτες" πραγματοποίησε 182 συμμετοχές στο πρωτάθλημα της Α' εθνικής, πριν αποσυρθεί από την ενεργό δράση σε ηλικία 35 ετών.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Παντελάκος Γιώργος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Τερματοφύλακες ποδοσφαιριστές
Κατάλογος έργων του Ρομπέρ Καμπέν

Το λήμμα αυτό περιλαμβάνει κατάλογο έργων του Ρομπέρ Καμπέν, γνωστού και ως Maître de Flémalle:

## Αντίγραφα και έργα αποδιδόμενα στο εργαστήριο του καλλιτέχνη

### Βιβλιογραφία
* Felix Thürlemann, Robert Campin: a monographic study with critical catalogue, Prestel, coll. « Art and Design Series », 2002, 385 p. (ISBN 9783791327785)

Κατηγορία:Κατάλογοι έργων τέχνης
Fiat Professional

Η **Fiat Professional** είναι η ονομασία της μάρκας και της θυγατρικής της FCA Italy ελαφρών επαγγελματικών οχημάτων και των παραλλαγών τους.

## Ιστορία
Συστάθηκε στις 17 Απριλίου του 2007 και αντικατέστησε το τμήμα *Fiat Veicoli Commerciali*. Την περιοχή της Λατινικής Αμερικής εξακολουθεί να καλύπτει η μάρκα Fiat. Η Fiat Professional είναι παρούσα μόνο στην Ευρώπη, τη Μέση Ανατολή και την Αφρική και τις περιοχές Ασίας-Ειρηνικού.

Από το 2013, ορισμένα μοντέλα της Fiat Professional αναδιοργανώθηκαν και διατίθενται στο εμπόριο από την Chrysler (FCA US) για την περιοχή της NAFTA με τη μάρκα Ram Trucks.

## Δείτε επίσης
* FCA Italy

## Παραπομπές


## Εξωτερικοί σύνδεσμοι
* 

Κατηγορία:Ιταλικές αυτοκινητοβιομηχανίες
Κατηγορία:Fiat
Βακτηριακή κόλπωση

Η **βακτηριακή κόλπωση** , γνωστή επίσης ως **κολπίτιδα από Gardnerella**, είναι μια πάθηση του κόλπου που οφείλεται στα αυξημένα βακτήρια. Στα κοινά συμπτώματα περιλαμβάνεται η αυξημένη κολπική έκκριση που συχνά έχει οσμή ιχθύος. Το έκκριμα έχει συνήθως λευκό ή γκρίζο χρώμα. Ενδέχεται να παρουσιαστεί κάψιμο κατά την ούρηση. Ο κνησμός είναι σπάνιος. Σε ορισμένες περιπτώσεις, είναι δυνατόν να μην εμφανιστούν συμπτώματα. Σε περίπτωση βακτηριακής κόλπωσης, αυξάνεται ο κίνδυνος προσβολής από διάφορα σεξουαλικώς μεταδιδόμενα νοσήματα, συμπεριλαμβανομένου του HIV/AIDS. Στην περίπτωση των εγκύων γυναικών, μπορεί επίσης να αυξηθεί ο κίνδυνος πρόωρου τοκετού.

## Αιτία και διάγνωση
Η βακτηριακή κόλπωση οφείλεται στη διατάραξη της φυσιολογικής ισορροπίας των βακτηρίων του κόλπου. Παρατηρείται μεταβολή στους πιο κοινούς τύπους βακτηρίων και εκατοπλάσια έως και χιλιαπλάσια αύξηση της συγκέντρωσης των βακτηρίων. Στους παράγοντες κινδύνου περιλαµβάνονται οι κολπικές πλύσεις, οι νέοι ή πολλαπλοί ερωτικοί σύντροφοι, τα αντιβιοτικά και, μεταξύ άλλων, η χρήση ενδομητρικού σπειράματος. Ωστόσο, στους παραπάνω αναφερόμενους παράγοντες κινδύνου δεν συγκαταλέγονται οι σεξουαλικώς μεταδιδόμενες λοιμώξεις. Η διάγνωση που θεωρείται ύποπτη βασίζεται στα συμπτώματα και μπορεί να επαληθευτεί με την εξέταση του κολπικού εκκρίματος και την εύρεση κολπικού pH υψηλότερου από το φυσιολογικό και υψηλής συγκέντρωσης βακτηρίων. Η βακτηριακή κόλπωση συχνά συγχέεται με τη μυκητιασική κολπίτιδα ή την τριχοµοναδική κολπίτιδα.

## Πρόληψη και θεραπεία
Συνήθως η θεραπεία επιτυγχάνεται με τη λήψη αντιβιοτικών, όπως η κλινδαμυκίνη ή η μετρονιδαζόλη. Αυτά τα φάρμακα μπορούν επίσης να λαμβάνονται κατά το δεύτερο ή τρίτο τρίμηνο της εγκυμοσύνης. Εντούτοις, συχνά η πάθηση επανέρχεται μετά τη θεραπεία. Τα προβιοτικά μπορούν να συμβάλλουν στην πρόληψη της επανεμφάνσης. Δεν είναι σαφές αν η χρήση προβιοτικών ή αντιβιοτικών επηρεάζει τα αποτελέσματα της εγκυμοσύνης.

## Επιδημιολογία και ιστορία
Η βακτηριακή κόλπωση είναι η πιο κοινή κολπική λοίμωξη που πλήττει τις γυναίκες που βρίσκονται στην αναπαραγωγική ηλικία. Το ποσοστό των γυναικών που θίγονται σε μια δεδομένη στιγμή ποικίλλει από 5% έως 70%. Η βακτηριακή κόλπωση είναι πιο συνηθισμένη σε ορισμένα μέρη της Αφρικής και λιγότερο στην Ασία και την Ευρώπη. Στις Ηνωμένες Πολιτείες, ο επιπολασμός υπολογίζεται περίπου στο 30% των γυναικών ηλικίας 14-49 ετών. Τα ποσοστά εμφάνισης της νόσου ποικίλλουν σημαντικά μεταξύ των εθνοτικών ομάδων εντός της χώρας. Ενώ συμπτώματα παρόμοια με αυτά της βακτηριακής κόλπωσης έχουν περιγραφεί πολύ νωρίτερα, το πρώτο σαφώς τεκμηριωμένο περιστατικό έλαβε χώρα το 1894.

## Παραπομπές


Κατηγορία:Γυναικολογικές παθήσεις
Κατάλογος έργων του Περουτζίνο

thumb|upright|''Αυτοπροσωπογραφία'', Palazzo dei Priori, Περούτζια
Το λήμμα αυτό περιλαμβάνει κατάλογο των σημαντικότερων έργων του Περουτζίνο. 

## Βιβλιογραφία
* Vittoria Garibaldi, *Perugino*, in *Pittori del Rinascimento*, Scala, Florence, 2004 
* Vittoria Garibaldi, *Perugino*, Silvana, Milan, 2004, 
* Stefano Zuffi, *Il Quattrocento*, Electa, Milan, 2004. 
* Pierluigi De Vecchi, Elda Cerchiari, *I tempi dell'arte*, volume 2, Bompiani, Milan, 1999 
* AA.VV., Galleria dell'Accademia, Giunti, Florence, 1999. 

## Πηγές
* Nomenclature στο base Arcade

## Σημειωσεις και παραπομπές


Κατηγορία:Κατάλογοι έργων τέχνης
Κάρελ Μπράιντελ

Ο **Κάρελ Μπράιντελ** (φλαμανδικά: **Karel Breydel** ή **Carel Breydel**, αποκαλούμενος *Le Chevalier* (ο Ιππότης) (1678, Αμβέρσα - 1733, Αμβέρσα) ήταν Φλαμανδός ζωγράφος σκηνών μάχης, ιππέων και τοπίων.

## Βιογραφία
Ελάχιστες λεπτομέρειες για τον βίο του Μπράιντελ έχουν καταγραφεί. Οι περισσότερες πληροφορίες για τη ζωή του Κάρελ Μπράιντελ προέρχονται από τα γραπτά του Γάλλου βιογράφου του 18ου αιώνα Ζαν-Μπατίστ Ντεκάμπ (Jean-Baptiste Descamps), ο οποίος περιέλαβε τη βιογραφία του Μπράιντελ στο έργο του *La Vie des Peintres Flamands, Allemands et Hollandois*. Οι πληροφορίες αυτές δεν είναι ιδιαίτερα αξιόπιστες, καθώς ο Ντεκάμπ έτεινε να επινοεί ιστορίες ώστε να γίνουν οι βιογραφίες του περισσότερο ενδιαφέρουσες.

Ο Κάρελ Μπράιντελ ήταν μεγαλύτερος αδελφός του Φρανς Μπράιντελ, ο οποίος έγινε Αυλικός ζωγράφος στο Κάσσελ. Στην Αμβέρσα διετέλεσε μαθητής του Πίτερ Ράισμπρεκ επί τριετία και στη συνέχεια του Πέτερ Άικενς. Αναχώρησε για επίσκεψη στην Ιταλία, περνώντας από τη Φρανκφούρτη και τη Νυρεμβέργη. Όταν έμαθε για την επιτυχία του αδελφού του στο Κάσσελ, εγκατέλειψε το σχέδιό του να επισκεφθεί την Ιταλία και πήγε στο Κάσσελ για να τον συναντήσει. Εκεί οι δύο αδελφοί εργάστηκαν μαζί επί διετία με αξιοσημείωτη επιτυχία. Στη συνέχεια ο Κάρελ ταξίδεψε στο Άμστερνταμ. Το 1703 επέστρεψε στην Αμβέρσα, όπου έγινε "Δάσκαλος" στη Συντεχνία του Αγίου Λουκά το 1704.

Το 1723 καταγράφεται στις Βρυξέλλες και το 1726 στη Γάνδη. Σήμερα πιστεύεται ότι απεβίωσε στην Αμβέρσα, αν και ο Ντεκάμπ τον περιγράφει να αποθνήσκει στη Γάνδη το 1744.

## Έργο

Ο Κάρελ Μπράιντελ είναι γνωστός ως ζωγράφος σκηνών μάχης και επιθέσεων ιππικού. Οι πίνακες αυτοί είναι μεγαλοφυώς στοιχειοθετημένοι και έχουν χρωματιστεί πνευματωδώς με τον τρόπο του Άνταμ Φρανς φαν ντερ Μέλεν, του κορυφαίου ζωγράφου σκηνών μάχης της Αμβέρσας κατά τον 17ο αιώνα. Φιλοτέχνησε, επίσης, μερικά τοπία και απόψεις του Ρήνου με την τεχνοτροπία του Γιαν Χρίφφιερ.

Ο Μπράιντελ εργάστηκε, επίσης, ως αντιγραφέας και το 1703 δημιούργησε αντίγραφα έργων του Χρίφφιερ και του Γιαν Μπρίγκελ του πρεσβύτερου για τον έμπορο έργων τέχνης Γιάκομπ ντε Φος στο Άμστερνταμ.

Αρκετά από τα κορυφαία μουσεία της Ευρώπης διαθέτουν έργα του Μπράιντελ.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*

Κατηγορία:Φλαμανδοί ζωγράφοι
Walk Like an Egyptian

**Walk Like an Egyptian** είναι ο τίτλος τραγουδιού που έγινε διάσημο από το συγκρότημα «The Bangles». Κυκλοφόρησε το 1986 και ήταν το τρίτο single από το άλμπουμ Different Light. Πραγματοποιησε ένα εκατομμύριο πωλήσεις single και ανεβηκε στο νούμερο ένα του  Billboard to 1987.

Κατηγορία:Τραγούδια του 1986
Κατηγορία:Singles του 1986
Κατηγορία:Singles του 1990
Κατηγορία:Singles της Columbia Records
Κατηγορία:Νούμερο 1 singles στα Billboard Hot 100
Estranged

Το "**Estranged**" είναι μια μπαλάντα του αμερικανικού hard rock συγκροτήματος Guns N' Roses. Εμφανίστηκε στο άλμπουμ *[[Use Your Illusion II]]* το 1991, ενώ κυκλοφόρησε ως το τελευταίο single του δίσκου 3 χρόνια αργότερα.

## Σχετικά
Το "Estranged" είναι το δεύτερο μεγαλύτερο τραγούδι του συγκροτήματος, με διάρκεια 9,23 λεπτά. Αποτελούμενο από πολλά κουπλέ και σόλο κιθάρας και πιάνου, δεν έχει ένα βασικό ρεφρέν. Σύμφωνα με τον κιθαρίστα Slash, το κομμάτι γράφτηκε μια περίοδο κατά την οποία η μπάντα έκανε πρόβες στο Σικάγο. Ο τραγουδιστής Αξλ Ρόουζ το έγραψε όταν ο γάμος του με την Έριν Έϊβερλι περνούσε κρίση.

## Μουσικό βίντεο
Το μουσικό βίντεο, σκηνοθετημένο από τον Άντι Μόραχαν, διηγείται φανταστικά γεγονότα με πρωταγωνιστή τον Ρόουζ. Μαζί με τα βίντεο για τα κομμάτια "Don't Cry" και "November Rain" σχηματίζει ιστορία βασισμένη σε μία με το όνομα "Without You" του Ντελ Τζέιμς, φίλου του συγκροτήματος. Η παραγωγή ήταν περίπου 4.000.000 $.

## Κομμάτια του single
#Estranged
#The Garden

## Προσωπικό
* Αξλ Ρόουζ - πιάνο, κύρια φωνητικά
* Slash - κιθάρα
* Ίζυ Στράντλιν - κιθάρα
* Νταφ ΜαΚέγκαν - μπάσο
* Ματ Σόρουμ - ντραμς

## Παραπομπές


Κατηγορία:Τραγούδια του 1991
Κατηγορία:Singles του 1994
Κατηγορία:Τραγούδια των Guns N' Roses
Κατηγορία:Singles της Geffen Records
Since I Don't Have You

Το "**Since I Don't Have You**" είναι τραγούδι του αμερικανικού συγκροτήματος The Skyliners. Εμφανίστηκε στον πρώτο τους δίσκο το 1958, ενώ είναι από τα πιο γνωστά τους κομμάτια. Ιδιαίτερα γνωστές είναι και οι εκτελέσεις των Ρόνι Μίλσαπ (1991) και Guns N' Roses (1993).

Κατηγορία:Τραγούδια του 1958
Κατηγορία:Τραγούδια των Guns N' Roses
Κατηγορία:Singles του 1991
Κατηγορία:Singles του 1994
Κατηγορία:Singles του 1959
Κατηγορία:Singles του 1958
Κατηγορία:Singles της RCA Records
Κατηγορία:Singles της Geffen Records
Αρδάνοβο Καρδίτσας

Το **Αρδάνοβο** είναι χωριό της τοπικής κοινότητας Καταφυλλίου, της δημοτικής ενότητας Αχελώου, του δήμου Αργιθέας, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.

## Γεωγραφία
Το Αρδάνοβο είναι ημιορεινό χωριό στο απώτατο νοτιοδυτικό τμήμα του νομού Καρδίτσας, πάνω στα όρια με τους νομούς Ευρυτανίας και Αιτωλοακαρνανίας. Είναι το τελευταίο χωριό σε αυτό το σημείο του νομού Καρδίτσας και βρίσκεται μεταξύ των Θεσσαλικών Αγράφων και των Ορέων Βάλτου, στις ανατολικές όχθες του Αχελώου (στη συμβολή με το ρέμα Πλατανιά), σε μέσο σταθμικό υψόμετρο 350. Απέχει περίπου 108 χλμ. ΝΔ. της Καρδίτσας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Καταφυλλίου του νομού Καρδίτσας. Με το ΦΕΚ 244Α - 04/12/1997 αποσπάστηκε από την κοινότητα Καταφυλλίου και προσαρτήθηκε στον δήμο Αχελώου. Με το ΦΕΚ 87Α - 07/06/2010 αποσπάστηκε από τον δήμο Αχελώου και προσαρτήθηκε στον δήμο Αργιθέας.
## Αξιοθέατα
*Η εκκλησία του Αγίου Ιωάννη, δίπλα στον Αχελώο 
*Η γέφυρα Αυλακίου-Καταφυλλίου στον Αχελώο, νοτιοανατολικά του οικισμού. Έχει μήκος 50 μ., περίπου, είναι πεντάτοξο και κτίσμα του 1910

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Περιοδικό «Κορφές», τ. 93, εκδ. ΕΟΣ Αχαρνών 
*Google Earth
*eetaa.gr

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Διεθνές Εκθεσιακό Κέντρο Κιέβου

Το **Διεθνές Εκθεσιακό Κέντρο Κιέβου** (Ουκρανικά: *Міжнародний виставковий центр)* είναι το μεγαλύτερο εκθεσιακό κέντρο στο Κίεβο και στην Ουκρανία. Κατασκευασμένο στην μικρο-επαρχεία Livoberezhna, το ΔΕΚΚ εγκαινιάστηκε τον Οκτώβριο του 2002 και ο ιδιοκτήτης του κέντρου, από την έναρξη της λειτουργίας του, είναι ο Anatoly Tkachenko.

Στις 9 Σεπτεμβρίου 2016, ανακοινώθηκε ότι το ΔΕΚΚ θα φιλοξενήσει τον 62<sup>ο</sup> Διαγωνισμό Τραγουδιού της Eurovision, το 2017.

## Ιστορία
Η ιδέα για την κατασκευή του Κέντρου ήταν του Viktor Tkachenko, τότε διευθυντή του Palace of Sports. Ο τωρινός διευθυντής του κέντρου και αρχιτέκτονας, Yanush Wig σχεδίασε το συγκρότημα και ο Eduard Safronov ήταν υπεύθυνος της κατασκευής.

## Αρχιτεκτονική
Το Κέντρο συνδυάζει σε ένα αρχιτεκτονικό συγκρότημα τρεις κύριες αίθουσες με συνολική έκταση 58.000m2, από τα οποία τα 28.018 προορίζονται για εκθέσεις. Το συγκρότημα περιλαμβάνει, επίσης, μία αίθουσα κογκρέσου, 14 αίθουσες συνεντεύξεων τύπου (με χωρητικότητα 90-600 θέσεις), αίθουσες συνεδριάσεων, αίθουσες για αποθήκευση αγαθών και όπλων και καφετέριες & εστιατόρια φαστ-φουντ.

## Σύνδεση με Μέσα Μαζικής Μεταφοράς
Ο σταθμός του μετρό "Livoberezhna" (στην γραμμή Sviatoshynsko-Brovarska) απέχει 10 λεπτά περπάτημα από την είσοδο του ΔΕΚΚ.

## Παραπομπές


## Εξωτερικοί Σύνδεσμοι
* Επίσημη Ιστοσελίδα 

Κατηγορία:Κτίρια και κατασκευές στο Κίεβο
Κατηγορία:Εκθεσιακοί χώροι
Chinese Democracy (τραγούδι)

Το "**Chinese Demoxracy**" είναι ένα τραγούδι του αμερικανικού hard rock συγκροτήματος Guns N' Roses. Εμφανίστηκε στον ομότιτλο δίσκο του 2008, ενώ είχε κυκλοφορήσει στο iTunes Store μερικές μέρες πριν το άλμπουμ. Γράφτηκε κυρίως από τον τραγουδιστή Αξλ Ρόουζ και τον πρώην ντράμερ Τζος Φριζ. Είναι το πρώτο single του συγκροτήματος με αυθεντικό υλικό από το "Estranged" του 1994 (το 1999, ωστόσο, είχε κυκλοφορήσει το promo "Oh My God"). Εξέλαβε περισσότερο θετικές κριτικές.

## Σχετικά με το τραγούδι

## Προσωπικό
*Αξλ Ρόουζ - κύρια φωνητικά, πλήκτρα
* Πωλ Τομπάιας - κιθάρα
* Ρόμπιν Φινκ - κιθάρα
* Buckethead - κιθάρα
* Ρίτσαρντ Φόρτους - κιθάρα
* Bumblefoot - κιθάρα
* Τόμμυ Στίνσον - μπάσο, φωνητικά
* Ντίζυ Ριντ - πλήκτρα, φωνητικά
* Κρις Πίτμαν - πλήκτρα, φωνητικά
* Φρανκ Φέρρερ - ντραμς

## Παραπομπές


Κατηγορία:Τραγούδια του 2008
Κατηγορία:Τραγούδια των Guns N' Roses
Κατηγορία:Singles του 2008
Κατηγορία:Τραγούδια διαμαρτυρίας
Πραξικόπημα του 2004 στην Αϊτή

Το **πραξικόπημα του 2004 στην Αϊτή** έλαβε χώρα μετά τις συγκρούσεις που διαρκούσαν για αρκετές εβδομάδες στην Αϊτή κατά τον Φεβρουάριο του 2004. Το πραξικόπημα ολοκληρώθηκε -με στρατιωτική επιχείρηση των ΗΠΑ, της Γαλλίας και του Καναδά- στις 20 Φεβρουαρίου του 2004.  με την απομάκρυνση του Προέδρου Ζαν-Μπερτράν Αριστίντ, τερματίζοντας παράλληλα τη δεύτερη θητεία του. Ο Αριστίντ εγκατέλειψε την Αϊτή με αεροπλάνο των Ηνωμένων Πολιτειών υπό την συνοδεία προσωπικού στρατιωτικής ασφαλείας των ΗΠΑ.

Ο Αριστίντ ισχυρίζεται ότι η αποχώρησή του ήταν απαγωγή και κατηγόρησε τις ΗΠΑ ότι ενορχήστρωσαν πραξικόπημα εναντίον του . Εντέλει εξαναγκάστηκε σε εξορία, μεταβαίνοντας κατευθείαν από την Αϊτή στην Κεντροαφρικανική Δημοκρατία, για να εγκατασταθεί οριστικά στη Νότια Αφρική.

Προσωρινή κυβέρνηση υπό την ηγεσία του πρωθυπουργού Ζεράρ Λατορτύ που επέστρεψε από τις ΗΠΑ, εγκατέστησε ως πρόεδρο τον Μπονιφάς Αλεξάντρ.

## Παραπομπές σημειώσεις


## Εξωτερικοί σύνδεσμοι
* Peter Hallward Damming the Flood: Haiti and the Politics of Containment, Verso, 2008.
* Jeb Sprague Paramilitarism and the Assault on Democracy in Haiti, Monthly Review Press, 2012.
* The 2004 removal of Jean-Bertrand Aristide—Timeline of events
* Extensive coverage of the coup— Provided by *[[Democracy Now!]]*.
* Archive of broadcasts on the Haiti coup and its aftermath—Provided by *[[Flashpoints (radio program)|Flashpoints]]*.
* Haiti Watch—Provided by *[[ZNet]]*.
* PBS NewsHour coverage 
* The Week of War – The final week of Jean Bertrand Aristide
* http://www.thenation.com/doc.mhtml?i=20050801&s=klein—Naomi Klein's article in *[[The Nation]]*
* A political website dedicated to political activism on Canada's role in Haiti 
* CIIA Development and Inequality Symposium Paper (March 2006) – Paper examining repression in the post-Coup period and link to Canadian policy
* Review of Peter Hallward, Damming the Flood: Haiti, Aristide, and the Politics of Containment (2008), Randall Robinson, An Unbroken Agony: Haiti, From Revolution to the Kidnapping of a President (2007), and Alex Dupuy, The Prophet and Power: Jean-Bertrand Aristide, Haiti, and the International Community (2006). NACLA Report on the Americas. November–December 2008. Issue Vol. 41, No. 6. By Jeb Sprague.
* The Other Regime Change by Max Blumenthal, *[[Salon magazine]]*, July 2004
* Operation Secure Tomorrow by globalsecurity.org
* Walt Bogdanich and Jenny Nordberg, *[[New York Times]]*, 29 January 2006, Mixed U.S. Signals Helped Tilt Haiti Toward Chaos; archived by WebCite at https://web.archive.org/web/20120607051350/http://www.nytimes.com/2006/01/29/international/americas/29haiti.html?_r=2
* Jeb Sprague Paramilitarism and the Assault on Democracy in Haiti, Monthly Review Press, 2012.

Α
Παναγιώτης Παπαδόπουλος (πετοσφαιριστής)

Ο **Παναγιώτης Παπαδόπουλος** (γεννημένος στις 30 Απριλίου του 1992 στην Πάτρα) είναι Έλληνας πετοσφαιριστής που αγωνίζεται στην ομάδα του ΠΑΟΚ στη θέση του ακραίου.

## Καριέρα
Ο Παναγιώτης Παπαδόπουλος ξεκίνησε την επαγγελματική του καριέρα από την Ε.Α. Πατρών, φορώντας τη φανέλα της για δύο χρόνια (2010-2012). Στη συνέχεια πήρε μεταγγραφή για τον Παμβοχαϊκό όπου παρέμεινε για άλλα δύο χρόνια. Αποκορύφωμα ήταν η ανάδειξη του ως φιναλίστ του πρωταθλήματος 2012-2013. Το 2014 μετεγγράφη στην ομάδα του Φοίνικα Σύρου, με την οποία κατάφερε να στεφθεί φιναλίστ του πρωταθλήματος 2015-2016. Από το καλοκαίρι του 2016 αγωνίστηκε με την ομάδα του ΠΑΟΚ, με τον οποίο κατέκτησε το πρωτάθλημα του 2017. Τον Ιανουάριο του 2018 μεταπήδησε στην Νίκη Αιγινίου.

## Τίτλοι
* **1 [[Ελληνικό πρωτάθλημα πετοσφαίρισης ανδρών|Πρωτάθλημα Ελλάδας]]:**
**2017

## Πηγές
*Παναγιώτης Παπαδόπουλος
*Ο ΠΑΟΚ πήρε τον Παπαδόπουλο
*Ανακοίνωσε Παπαδόπουλο η Νίκη Αιγινίου

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΠΑΟΚ
Περιοχή Μπουχίγκουε

Η **Περιοχή Μπουχίγκουε** (Αγγλικά: *Buhigwe District* και Σουαχίλι: *Wilaya ya Buhigwe*), είναι μία από τις οκτώ επαρχίες στην Περιφέρεια Κιγκόμα *(Kigoma Region)* της Τανζανίας. Είναι μια από τις 20 νέες περιοχές που δημιουργήθηκαν κατά το 2010 στην Τανζανία, διαχωρίστηκε από την Αγροτική Περιοχή Κασούλου *(Kasulu Rural District)*.

Η **Επαρχία Μπουχίγκουε** *(Buhigwe District)* συνορεύει στα βόρεια με το Μπουρούντι *(Burundi)*, ανατολικά με την Αγροτική Περιοχή Κασούλου *(Kasulu Rural District)* και την Αστική Περιοχή Κασούλου *(Kasulu Urban District)* και στα δυτικά με την Αγροτική Περιοχή Κιγκόμα *(Kigoma Rural District)*. Η διοικητική έδρα είναι στην πόλη Μπουχίγκουε *(Buhigwe)*.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μπουχίγκουε *(Buhigwe District)* ήταν 254.342 άτομα.

## Μεταφορές
Ο ασφαλτοστρωμένος οδικός κορμός T19 από την Κιγκόμα *(Kigoma)* στα σύνορα του Μπουρούντι *(Burundi)*, περνά μέσα από ένα μικρό τμήμα της περιοχής.

## Διοικητικές υποδιαιρέσεις
Από το 2012, η Περιοχή Μπουχίγκουε *(Buhigwe District)*, διαιρείται διοικητικά σε 15 Τμήματα.

## Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Κιγκόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιγκόμα
Κατηγορία:Επαρχίες της Τανζανίας
Περιοχή Κακόνκο

Η **Περιοχή Κακόνκο** (Αγγλικά: *Kakonko District* και Σουαχίλι: *Wilaya ya Kakonko*), είναι μία από τις οκτώ επαρχίες στην Περιφέρεια Κιγκόμα *(Kigoma Region)* της Τανζανίας. Είναι μια από τις 20 νέες περιοχές που δημιουργήθηκαν κατά το 2010 στην Τανζανία, διαχωρίστηκε από την Περιοχή Κιμπόντο *(Kibondo District)*.

Η **Επαρχία Κακόνκο** *(Kakonko District)* συνορεύει στα βόρεια με την Περιφέρεια Καγκέρα *(Kagera Region)*, ανατολικά με την Περιφέρεια Γκέιτα *(Geita Region)*, νότια με την Περιοχή Κιμπόντο *(Kibondo District)* και δυτικά με το Μπουρούντι *(Burundi)*. Η διοικητική έδρα είναι στην πόλη Κακόνκο *(Kakonko)*.   

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Κακόνκο *(Kakonko District)* ήταν 167.555 άτομα.

## Μεταφορές
Ο χωμάτινος οδικός κορμός T9 από την Περιφέρεια Κιγκόμα *(Kigoma Region)* προς την Περιφέρεια Καγκέρα *(Kagera Region)*, περνά μέσα από την περιοχή.

## Διοικητικές υποδιαιρέσεις
Από το 2012, η Περιοχή Κακόνκο *(Kakonko District)*, διαιρείται διοικητικά σε 11 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

## Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Κιγκόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιγκόμα
Κατηγορία:Επαρχίες της Τανζανίας
Αγροτική Περιοχή Κασούλου

Η **Αγροτική Περιοχή Κασούλου** (Αγγλικά: *Kasulu Rural District* και Σουαχίλι: *Wilaya ya Kasulu Vijijini*), είναι μία από τις οκτώ επαρχίες στην Περιφέρεια Κιγκόμα *(Kigoma Region)* της Τανζανίας. Από το 2012, η **Περιοχή Κασούλου** *(Kasulu District)*, διαχωρίστηκε στην **Αγροτική Περιοχή Κασούλου** *(Kasulu Rural District)*, στην Αστική Περιοχή Κασούλου *(Kasulu Urban District)* και στην Περιοχή Μπουχίγκουε *(Buhigwe District)*.

Η **Αγροτική Επαρχία Κασούλου** *(Kasulu Rural District)*, συνορεύει στα βόρεια με το Μπουρούντι *(Burundi)*, ανατολικά με την Περιοχή Κιμπόντο *(Kibondo District)*, νότια με την Περιοχή Ουβίνζα *(Uvinza District)*, στα δυτικά με την Αγροτική Περιοχή Κιγκόμα *(Kigoma Rural District)* και νοτιοδυτικά με την Περιοχή Μπουχίγκουε *(Buhigwe District)*.

## Ιστορία
Το Επαρχιακό Συμβούλιο Κασούλου *(Kasulu District Council)* ιδρύθηκε το 1984, σύμφωνα με τους όρους και τις διατάξεις των άρθρων 8 και 9 του νόμου περί Τοπικής Αυτοδιοίκησης (Επαρχιακές Αρχές), του 1982. 

## Δημογραφικά
Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Κασούλου** *(Kasulu District)* ήταν 628.677 άτομα, (299.506 άρρενες και 329.171 γένους θηλυκού) σε σύνολο 85.572 νοικοκυριών· με μέσο μέγεθος τα 7,3 άτομα ανά οικογένεια· αποτελείται δε, από 90 χωριά, σε 30 τμήματα. 

Η Επαρχία Κασούλου *(Kasulu District)*, απαρτίζεται κυρίως από την εθνοτική ομάδα *«[[Χα (φυλή)|Ουάχα]]»* *(«Waha»)*.

Η Επαρχία Κασούλου *(Kasulu District)*, φιλοξενούσε δύο προσφυγικά στρατόπεδα,
* το *Mtabila* (γι' αυτούς από το Μπουρούντι, με 37.670 άτομα) και
* το *Nyarugusu* (γι' αυτούς από το Κονγκό (ΛΔΚ), με 62.440 άτομα).

## Οικονομία
Η κύρια οικονομική δραστηριότητα, είναι η γεωργία διαβίωσης και οι μικρής και μεσαίας κλίμακας επιχειρήσεις, ιδίως στην πόλη Κασούλου *(Kasulu)*. Υπάρχουν λιγοστές εθνοτικές ομάδες κτηνοτρόφων «Ουασουκούμα» *(«Wasukuma»)*, οι οποίοι έρχονται στο Κασούλου *(Kasulu)* με κοπάδια γελαδιών, σε αναζήτηση βοσκοτόπων. Συνήθως, αγοράζουν γη για την εγκατάστασή των καθώς και των βοοειδών των.  

## Διοικητικές υποδιαιρέσεις
Η **Περιοχή Κασούλου** *(Kasulu District)*, διαιρείτο διοικητικά σε 30 Τμήματα: Ωστόσο, διοικητικές αλλαγές κατά το 2012, απομάκρυναν ορισμένα από τα τμήματα, για παράδειγμα το Μπουχίγουε *(Buhigwe)*.

### Τμήματα κατά το 2002

### Τμήματα κατά το 2012
Η Αγροτική Περιοχή Κασούλου *(Kasulu Rural District)*, διαιρείται διοικητικά σε 19 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Κιγκόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιγκόμα
Κατηγορία:Επαρχίες της Τανζανίας
Αστική Περιοχή Κασούλου

Το **Κασούλου** *(Kasulu)* είναι μια μικρή πόλη στην **Αστική Περιοχή Κασούλου** *(Kasulu Urban District)*, στην Περιφέρεια Κιγκόμα *(Kigoma Region)* της Τανζανίας.

## Τοποθεσία
Το Κασούλου *(Kasulu)*, βρίσκεται στην βορειοδυτική Τανζανία, κοντά στα σύνορα με την Δημοκρατία του Μπουρούντι *(Republic of Burundi)*. Η πόλη συμπεριλαμβάνει το Τμήμα *Kasulu Mjini*, στην **Αστική Επαρχία Κασούλου** *(Kasulu Urban District)*, στην Περιφέρεια Κιγκόμα *(Kigoma Region)*. Βρίσκεται περίπου 78 χλμ., βορειοανατολικά της Κιγκόμα *(Kigoma)*, τη θέση της περιφερειακής έδρας. Το Κασούλου *(Kasulu)*, βρίσκεται περίπου 800 χλμ., βορειοδυτικά της Ντοντόμα *(Dodoma)*, την πρωτεύουσα της Τανζανίας.

Οι συντεταγμένες της πόλης Κασούλου *(Kasulu)* είναι: 4° 34' 48.00"S, 30° 6' 0.00"E (γεωγραφικό Πλάτος: 4.5800· γεωγραφικό Μήκος: 30.1000).

## Πληθυσμός
Παλαιότερα, υπήρχε κάποιο πρόβλημα σχετικά με την καταμέτρηση του [πληθυσμού στο Κασούλου *(Kasulu)* και έτσι, δεν ήταν γνωστός στο κοινό. Το 1988, ο πληθυσμός της πόλης, υπολογιζόταν σε 19.324 άτομα. Στην τελευταία απογραφή του 2012, ο πληθυσμός στην πόλη, ανήρχετο σε 208.244 άτομα.

## Διοικητικές υποδιαιρέσεις
Η πόλη Κασούλου *(Kasulu)*, διαιρείται διοικητικά σε 9 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

## Επισκόπηση
Το Κασούλου *(Kasulu)*, συμπεριλαμβάνει εντός του και το Αστικό Τμήμα *Kasulu Mjini* (που στα Ελληνικά σημαίνει: Αστικό Κασούλου), το οποίο είναι ένα από τα 9 Τμήματα στην πόλη.

Στο Κασούλου *(Kasulu)*, είναι η έδρα της επισκοπής της Δυτικής Αρχιεπισκοπής της Αγγλικανικής Εκκλησίας της Τανζανίας. Επίσκοπος του ήταν ο *Gerard Mpango*. Ο κύριος ναός είναι ο καθεδρικός ναός του Αγίου Ανδρέα.

Βασικές εγκαταστάσεις του είναι το *«Teachers College»* του *«Kasulu Teacher Training College*«Teachers College»**'.

Υπάρχουν διάφορες σχολές μαζί με το ''«Kasulu Bible College''«Teachers College»**' της Αγγλικανικής Εκκλησίας.

Η πόλη είναι επίσης η έδρα της Επαρχιακής Διοίκησης Κασούλου *(Kasulu District Administration)*.

Μικρές και μεσαίες επιχειρήσεις (Μμε), κυριαρχούν στην πόλη.

Η αγροτική γεωργία διαβίωσης, ασκείται στην γύρω περιοχή, η κύρια καλλιέργεια είναι ο αραβόσιτος. Ζώα, κυρίως βοοειδή, εκτρέφονται στην Περιοχή Κασούλου *(Kasulu District)*.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Κιγκόμα

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Location of Kasulu At Google Maps

Κατηγορία:Πόλεις στην Κοιλάδα του Μεγάλου Ρήγματος
Κατηγορία:Κατοικημένες περιοχές στην Περιφέρεια Κιγκόμα
Περιοχή Κιμπόντο

Η **Περιοχή Κιμπόντο** (Αγγλικά: *Kibondo District* και Σουαχίλι: *Wilaya ya Kibondo*), είναι μία από τις οκτώ επαρχίες στην Περιφέρεια Κιγκόμα *(Kigoma Region)* της Τανζανίας. Συνορεύει στα βόρεια με την Περιφέρεια Καγκέρα *(Kagera Region)*, ανατολικά με την Περιφέρεια Σινυάνγκα *(Shinyanga Region)* και Περιφέρεια Ταμπόρα *(Tabora Region)*, στα νότια με την Αστική Περιοχή Κιγκόμα *(Kigoma Urban District)*, δυτικά με την Περιοχή Κασούλου *(Kasulu District)* και βορειοδυτικά με το Μπουρούντι *(Burundi)*.

Κατά το 2002, ο πληθυσμός στην **Επαρχία Κιμπόντο** *(Kibondo District)*, ήταν 414.764 άτομα.

Ο Επαρχιακός Επίτροπος στην Περιοχή Κιμπόντο *(Kibondo District)*, είναι ο *Kanal John A. Mzurikwao*.

## Διοικητικές υποδιαιρέσεις
Από το 2012, η Περιοχή Κιμπόντο *(Kibondo District)*, διαιρείται διοικητικά σε 13 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012)::

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Κιγκόμα

## Σημειώσεις

;Παραπομπές σημειώσεων


## Παραπομπές


## Πρόσθετη ανάγνωση
*  Buzard, Nan. *Information-Sharing and Coordination Among NGOs Working in the Refugee Camps of Ngara and Kibondo, Tanzania, 1994-1998*. Cambridge, Mass: Massachusetts Institute of Technology, Center for International Studies, 2000. 
*  Kavura, R. M. *The Problem of Developmental Leadership in Kibondo (Kigoma Region)*. Dar es Salaam: University College, 1970. 
*  Morof, Diane F, et al. 2007. Refugee Family Planning: User Profiles from Mtendeli Refugee Camp in Kibondo, Tanzania. *Contraception*. 76, no. 2: 175. 
*  Office of the United Nations High Commissioner for Refugees, and World Food Programme. *Kibondo Refugee Camps*. Geneva, Switzerland: Unhcr, 2003. 
* (Σουαχίλι) Shirika la Chakula Bora Tanzania. *Nutrition Situation in Kakonko and Kasanda Divisions, Kibondo District: Baseline Survey Report*. Dar es Salaam: Tanzania Food and Nutrition Centre, 1999.

Κατηγορία:Επαρχίες της Περιφέρειας Κιγκόμα
Κατηγορία:Επαρχίες της Τανζανίας
Περιοχή Ουβίνζα

Η **Περιοχή Ουβίνζα** (Αγγλικά: *Uvinza District* και Σουαχίλι: *Wilaya ya Uvinza*), είναι μία από τις οκτώ επαρχίες στην Περιφέρεια Κιγκόμα *(Kigoma Region)* της Τανζανίας. Η **Επαρχία Ουβίνζα** *(Uvinza District)*, σχηματίστηκε την 1 Μαρτίου 2012, με την υπογραφή του Φύλλου Αριθμ. 73, από τον Πρόεδρο της Τανζανίας *Jakaya Kikwete*.

Διοικητική της έδρα είναι στην πόλη Λουγκούφου *(Lugufu)*.

## Δημογραφικά
Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ουβίνζα *(Uvinza District)* ήταν 383.640 άτομα εκ των οποίων 189.130 άνδρες και 194.510 γένους θηλυκού. 

## Διοικητικές υποδιαιρέσεις
Η Περιοχή Ουβίνζα *(Uvinza District)*, διαιρείται διοικητικά σε 14 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Κιγκόμα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιγκόμα
Κατηγορία:Επαρχίες της Τανζανίας
Ουβίνζα

Το Μεικτό Τμήμα **Ουβίνζα** (Αγγλικά: *Uvinza Mixed Ward* και Σουαχίλι: *Wodi ya Uvinza*), είναι ένα από τα δέκα τέσσερα Τμήματα στην Περιοχή Ουβίνζα *(Uvinza District)*, της Περιφέρειας Κιγκόμα *(Kigoma Region)* στην Τανζανία. Εντός του Τμήματος δε, περικλείεται και η πόλη Ουβίνζα *(Uvinza)*.
Στην εποχή της Γερμανικής Ανατολικής Αφρικής, ονομαζόταν *Neu Gottorp* και είναι πόλη στα υψίπεδα (υψόμετρο 996 m) της δυτικής Τανζανίας.

## Δημογραφικά
Σύμφωνα με την Εθνική Απογραφή της Τανζανίας του 2012, ο πληθυσμός στο Μεικτό Τμήμα Ουβίνζα *(Uvinza)*, ήταν 35.231 άτομα, εκ των οποίων 17.637 άνδρες και 17.594 γένους θηλυκού, με μέσον όρο τα 5,4 μέλη ανά οικογένεια.

## Ιστορία
Η Ουβίνζα *(Uvinza)* είναι μια αρχαία πόλη, φημισμένη για το αλάτι της, οπότε, άνθρωποι από την Άπω Ανατολή και τις ηπειρωτικές χώρες, την επισκέπτονταν την εποχή που αυτό χρησιμοποιείτο ως μέσο συναλλαγής.

Κατά την εποχή της Γερμανικής Ανατολικής Αφρικής, η πόλη Ουβίνζα *(Uvinza)* ονομαζόταν *Neu Gottorp* και κατά την δεκαετία του 1900, κατασκευάστηκε μια σιδηροδρομική γραμμή, που τη συνέδεε με το Νταρ ες Σαλαάμ *(Dar es Salaam)*.

Η πόλη Ουβίνζα *(Uvinza)* μοιράζεται την ίδια ημερομηνία ίδρυσης με την πρωτεύουσα της Κένυα Ναϊρόμπι (1899).

## Μεταφορές
Στην Ουβίνζα *(Uvinza)*, υπάρχει σιδηροδρομικός σταθμός. Τον Οκτώβριο του 2007, προτάθηκε να κατασκευαστεί ένας σιδηροδρομικός κλάδος προς την Μπουζουμπούρα *(Bujumbura)* στο Μπουρούντι *(Burundi)*, ο οποίος θα διακλαδίζεται από εδώ.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Κιγκόμα

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  MSN Map

Κατηγορία:Κατοικημένες περιοχές στην Περιφέρεια Κιγκόμα
Κατηγορία:Τμήματα της Επαρχίας Ουβίνζα
Δάφνη Ηλείας

Με το όνομα **Δάφνη Ηλείας** απαντώνται δύο οικισμοί στην Ηλεία:

* η Δάφνη Αμαλιάδας Ηλείας, γνωστή μέχρι το 1957 ως Δάμιζα.
* η Δάφνη Βουπρασίας Ηλείας, γνωστή μέχρι το 1955 ως Κομποθέκρα και πριν το 1940 ως Κουμουθρέκα.

Κατηγορία:Αποσαφηνίσεις ελληνικών τοπωνυμίων
Νοσοκομείο ΚΑΤ

Το **Γενικό Νοσοκομείο Αττικής ΚΑΤ** (ή απλά **Νοσοκομείο ΚΑΤ**, προγενέστερα **Νοσοκομείο Ατυχημάτων "Απόστολος Παύλος"**) είναι τριτοβάθμιο νοσοκομείο της Αττικής και βρίσκεται στην Κηφισιά. Είναι ένα από τα μεγαλύτερα νοσοκομεία της Αττικής με σαφή προσανατολισμό στην Ορθοπαιδική και την Τραυματολογία έτσι ώστε να έχει καθιερωθεί στη συνείδηση των πολιτών ως το νοσοκομείο των ατυχημάτων και των καταγμάτων. Είναι νοσοκομείο του 
Εθνικού Συστήματος Υγείας και υπάγεται στην 1η Υγειονομική Περιφέρεια Αττικής. Την ονομασία του το νοσοκομείο την οφείλει στο  449 Κέντρο Αποκατάστασης Τραυματιών (449 Κ.Α.Τ.) θεραπευτήριο που λειτουργούσε μεταπολεμικά για την αποκατάσταση των τραυματιών πολέμου.

## Ιατρικές Υπηρεσίες
Μετά την αναμόρφωση του Ε.Σ.Υ. το νοσοκομείο χαρακτηρίστηκε ως γενικό νοσοκομείο και συμμετέχει στις εφημερίες της Αττικής ως τέτοιο. Εκτός όμως των συνήθων τμημάτων ενός γενικού νοσοκομείου, το ΚΑΤ, έχει 7 τμήματα Ορθοπαιδικής Χειρουργικής και Τραυματολογίας καθώς και τα εξειδικευμένα τμήματα Μικροχειρουργικής και Άνω Άκρου, Σπονδυλικής Στήλης και Σκολίωσης, Αθλητικών Κακώσεων και Παιδοορθοπαιδικής, τμήματα, που χαρακτηρίζουν το νοσοκομείο ως το μεγαλύτερο ορθοπαιδικό νοσοκομείο και κέντρο τραύματος στην Ελλάδα. Εφημερεύει καθημερινά 365 ημέρες το χρόνο για περιστατικά τα οποία χρήζουν αποκλειστικά ορθοπαιδικής αντιμετώπισης και κάθε 4 ημέρες έχει την εφημερία Δ' δέσμης, δηλαδή Γενική Εφημερία.  

## Δείτε επίσης
* Κατάλογος νοσοκομείων της Ελλάδας

## Πηγές
* http://www.kat-hosp.gr/
* http://www.moh.gov.gr/
* http://www.1dype.gov.gr/

Κατηγορία:Νοσοκομεία στην Αθήνα
Κωνσταντίνος Μίαρης

Ο **Κωνσταντίνος Μίαρης**, γεννημένος το 1980 στην Αθήνα, είναι Έλληνας εικαστικός καλλιτέχνης και γραφίστας, γνωστός για το σχεδιασμό τυπογραφικών αφισών. Σπούδασε στη Σχολή Καλλιτεχνικών Σπουδών της Αθήνας (πρώην Σχολή Γραφικών Τεχνών και Καλλιτεχνικών Σπουδών) και ανήκει στη νεότερη γενιά Ελλήνων γραφιστών . Έχει εκθέσει κατά καιρούς σε μουσεία, ιδρύματα και γκαλερί όπως το Danish Poster Museum, τo Museum of Art in Žilina, το Lahti Art Museum  και σε πολλές άλλες εκθέσεις ανά τον κόσμο. Έργα του έχουν επίσης βραβευθεί και δημοσιευθεί σε διεθνή έντυπα όπως τα περιοδικά Creative Review, Novum κ.α. Το 2016, η Ακαδημία Καλών Τεχνών και το Μουσείο Αφίσας της Βαρσοβίας  τίμησε το συνολικό έργο του με αφορμή τον εορτασμό των 50 χρόνων απο την ίδρυση της ιστορικής Διεθνούς Μπιενάλε Αφίσας  . Τα τελευταία χρόνια εργάζεται σαν καθηγητής Οπτικής Επικοινωνίας και Τυπογραφίας .

## Διεθνείς Εκθέσεις
* 25th International Poster Biennale of Warsaw - (Honorable Mention), Poland, 2016
* CO2 Global Poster Biennial, Grand Junction Art Center, Colorado USA, 2015
* 13th International Biennial of the Poster in Mexico, Mexico, 2014
* 24th International Poster Biennale of Warsaw, Poland, 2014
* CO2 Global Poster Biennial, Grand Junction Art Center, Colorado USA, 2013
* 23rd International Poster Biennale of Warsaw, Poland, 2012
* Aarhus International Poster Show, Dansk Plakat Museum, Denmark, 2012
* Eko-Plagat, Museum of Art in Žilina, Slovak Republic, 2011
* 18th Lahti Poster Biennial, Lahti Art Museum, Finland, 2011

## Εξωτερικοί σύνδεσμοι
www.konsept83.com/about

## Παραπομπές

Κατηγορία:Έλληνες γραφίστες
Κένεθ Μπάρλοου

Ο **Kένεθ Μπάρλοου** (γεννημένος στις 20 Σεπτεμβρίου 1964) είναι  Αμερικανός πρώην επαγγελματίας καλαθοσφαιριστής.

## Η κολλεγιακή καριέρα
Ο Μπάρλοου έπαιξε μπάσκετ στην ομάδα του Πανεπιστημίου του Notre Dame, στην οποία διετέλεσε και αρχηγός τις δυο τελευταίες του σεζόν.
## Επαγγελματική καριέρα
Μετά το κολέγιο, ο Μπάρλοου επιλέχθηκε από τους Λος Άντζελες Λέικερς στον 1ο γύρο (23ος συνολικά) του NBA ντραφτ του 1986.

Μερικές από τις ομάδες που έπαιξε στην Ευρώπη, είναι οι: Ολίμπια Μιλάνο, Μακάμπι Τελ Αβίβ, ΠΑΟΚ, Pfizer Reggio Calabria, Παλακανέστρο Τρεβίζο,  Olimpia Pistoia, και Mabo Livorno.

## Τίτλοι
* 1987 Πρωτάθλημα Καλαθοσφαίρισης Ιταλίας Πρωταθλητής
* 1987 Ευρωλίγκα ανδρών
* 1988 Πρωτάθλημα Καλαθοσφαίρισης Ισραήλ Πρωταθλητής
* 1989 Πρωτάθλημα Καλαθοσφαίρισης Ισραήλ Πρωταθλητής
* 1989 Κύπελλο Καλαθοσφαίρισης Ισραήλ Νικητής
* 1990 Πρωτάθλημα Καλαθοσφαίρισης Ισραήλ Πρωταθλητής
* 1990 Κύπελλο Καλαθοσφαίρισης Ισραήλ Νικητής
* 1991 Κύπελλο Σαπόρτα
* 1992 Ελληνικό Πρωτάθλημα Πρωταθλητής

## Τιμές
* 1988 Ευρωλίγκα ανδρών Φιναλίστ (2ος)
* 1989 Ευρωλίγκα ανδρών Φιναλίστ (2ος)
* 1992 Κύπελλο Σαπόρτα Φιναλίστ
* 1993 Ευρωλίγκα ανδρών 3η θέση

## Παραπομπές


## Εξωτερικοί σύνδεσμοι
* Barlow with Olimpia Milano
* fibaeurope statistics

Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Τρεβίζο Μπάσκετ
Κατηγορία:Πάουερ φόργουορντ
Κατηγορία:Καλαθοσφαιριστές Βιόλα Ρέτζο Καλάμπρια
Κατηγορία:Καλαθοσφαιριστές Μπάσκετ Λιβόρνο
Κατηγορία:Ξένοι καλαθοσφαιριστές στην Ελλάδα
Αγία Μαρίνα Ηλείας

Με το όνομα **Αγία Μαρίνα Ηλείας** απαντώνται δύο οικισμοί στην Ηλεία:

* η Αγία Μαρίνα Αμαλιάδας Ηλείας, οικισμός που αναγνωρίστηκε επίσημα το 1991.
* η Αγία Μαρίνα Βουπρασίας Ηλείας, γνωστή μέχρι το 1928 ως Κασνέσι.

Αγια Μαρινα Ηλειας
Κάμι

Οι **Κάμι** *(Kami)* (πληθυντικός Κικάμι *(Kikami)*), είναι μια μητρογραμμική εθνοτική και γλωσσική ομάδα από την  Περιφέρεια Μορογκόρο *(Morogoro Region)*, τις Περιοχές Μορογκόρο και Κιλόσα *(Morogoro Rural and Kilosa Districts)* και την Περιφέρεια Πουάνι *(Pwani Region)* στην Τανζανία.

Ομιλούν τη γλώσσα Κάμι *(Kami language)* των Μπαντού *(Bantu)*, έχοντας κοινές λεξιλογικές ομοιότητες με τις γλώσσες Κούτου *(Kutu)*, Κουέρε *(Kwere)*, Ζαράμο *(Zaramo)*, Ντόε *(Doe)* και Λουγκούρου *(Luguru)*.

## Δημογραφικά
Το 2000, ο πληθυσμός των Κάμι *(Kami)* εκτιμάτο ελαττούμενος στα 16.411 άτομα.

## Ιστορία
Κατά τον 19ο αιώνα, έχοντας υποπέσει συχνά θύματα απειλών από τα Ανατολικά, οι Κάμι *(Kami)* έκτιζαν οχυρωμένα χωριά, τα οποία προστατεύονταν με περιφράξεις.

## Ασχολίες
Οι περισσότεροι από τους Κάμι *(Kami)*, συνήθως ασχολούνται με την παραδοσιακή γεωργία, καλλιεργώντας αραβόσιτο, σόργο (ζαχαρόχορτο *(sorghum)*) και ρύζι· εκτρέφουν επίσης, αιγοπρόβατα και πουλερικά.

## Δείτε επίσης
* Λουγκούρου
* Κουέρε
* Ντόε

## Παραπομπές


## Εξωτερικοί σύνδεσμοι
*  Language map for Tanzania

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
Ανώτατος Ηγέτης του Ιράν

**Ανώτατος Ηγέτης του Ιράν** (περσικά: |رهبر معظم ایران| rahbar-e mo'azzam-e irān), ή **Ανώτατος Θρησκευτικός Ηγέτης του Ιράν**, σύμφωνα με το ιρανικό σύνταγμα, είναι ο αρχηγός κράτους του Ιράν. Ονομάζεται επίσης **Ανώτατος Αρχηγός της Ισλαμικής Επανάστασης** και **Ανωτάτη Ηγετική Αρχή**. Αποτελεί την ανώτατη διοικητική και θρησκευτική αρχή του Ιράν. Υπό τον έλεγχό του βρίσκονται ανάμεσα στα άλλα οι Ένοπλες Δυνάμεις, το Δικαστικό Σύστημα και η Κρατική Τηλεόραση. Είναι ανώτερος από τον Πρόεδρο του Ιράν.

## Μερικά καθήκοντα και εξουσίες σύμφωνα με το Σύνταγμα
Ο ανώτατος ηγέτης σκιαγραφεί και επιβλέπει την εφαρμογή των «γενικών πολιτικών κατευθύνσεων της Ισλαμικής Δημοκρατίας του Ιράν». Αναπληρώνεται από το Συμβούλιο των Κηδεμόνων, μία επιτροπή σημαινόντων ιερωμένων. Ο Ανώτατος Ηγέτης είναι και αρχιστράτηγος του στρατού όπως και αρχηγός των υπηρεσιών ασφαλείας και των μυστικών υπηρεσιών και είναι ο μόνος που δικαιούται να κηρύξει πόλεμο. Ηγείται προσωπικά του αυτόνομου στρατού των Φρουρών της ισλαμικής επανάστασης. Επίσης διορίζει και απομακρύνει τους επικεφαλής της δικαιοσύνης και των κρατικών ΜΜΕ. Τέλος, διορίζει επίσης έξι από τα δώδεκα μέλη του Συμβουλίου των Κηδεμόνων.

## Εκλογή
Θεωρητικά, ο Ανώτατος Ηγέτης του Ιράν και τα μέλη του Συμβουλίου των Κηδεμόνων διορίζονται από μία Συνέλευση Εμπειρογνωμόνων, με βάση τα προσόντα και τη δημοτικότητα. Ωστόσο, όλοι οι υποψήφιοι για τη συνέλευση των εμπειρογνωμόνων, ο πρόεδρος και το κοινοβούλιο (Majlis), επιλέγονται από το Συμβούλιο των Φρουρών, του οποίου τα μέλη επιλέγονται από τον Ανώτατο Ηγέτη. Η συνέλευση ποτέ δεν έχει αμφισβητήσει τον Ανώτατο Ηγέτη. 

## Κύρος
Οποιαδήποτε προσβολή ή κριτική σε βάρος του Ανωτάτου Ηγέτη επισείει ποινή. Σε ορισμένες περιπτώσεις μέλη της συνέλευσης που άσκησαν κριτική στον Ανώτατο Ηγέτη έχασαν το αξίωμά τους και συνελήφθησαν.

## Κατάλογος Ανώτατων Ηγετών

## Προσωρινό Ηγετικό Συμβούλιο
Μετά την δολοφονία του Χαμενεΐ, σύμφωνα με το Άρθρο 111 του συντάγματος της Ισλαμικής Δημοκρατίας, ένα Προσωρινό Ηγετικό Συμβούλιο ανέλαβε τον ρόλο του Χαμενεΐ, εν αναμονή της εκλογής νέου Ανώτατου Ηγέτη. Το Προσωρινό Ηγετικό Συμβούλιο, όπως συγκροτήθηκε την 1η Μαρτίου 2026, αποτελούνταν από τον πρόεδρο Μασούντ Πεζεσκιάν, τον επικεφαλής της δικαιοσύνης Γκολάμ-Χοσεΐν Μοχσενί-Ετζέι και τον Αλιρεζά Αραφί του Συμβουλίου των Φρουρών. Όπως ανέφερε ο εκπρόσωπος του συμβουλίου σκοπιμότητας, Μοχσέν Ντεχναβί, σε ανάρτησή του στο X, το Συμβούλιο Διακρίσεως της Σκοπιμότητας εξέλεξε τον Αγιατολάχ, Αλιρεζά Αραφί ως προσωρινό αντικαταστάτη του Χαμενεΐ.

## Σημειώσεις

## Παραπομπές


Κατηγορία:Πολιτική του Ιράν
Κιμπόντο

Το **Κιμπόντο**  (Αγγλικά και Σουαχίλι: *Kibondo*), είναι μια μικρή πόλη και το διοικητικό κέντρο της Περιοχής Κιμπόντο *(Kibondo District)*, στην Περιφέρεια Κιγκόμα *(Kigoma Region)*, στα βορειοδυτικά της Τανζανίας.

## Πληθυσμός
Σύμφωνα με την επίσημη απογραφή του 2002 ο πληθυσμός ήταν 13.241 άτομα.. Η δυναμική του πληθυσμού της πόλης για το χρονικό διάστημα μεταξύ 1978 και 2002, φαίνεται παρακάτω:

Κατά την απογραφή του 2012, το Μεικτό Τμήμα Κιμπόντο *(Kibondo Mixed Ward)*, είχε πληθυσμό 39.300 άτομα.

Οι πλειοψηφία των κάτοικων στο Κιμπόντο *(Kibondo)*, ανήκουν στην φυλή Χα (Ουάχα - *Waha*).

## Γεωγραφική θέση
Η πόλη Κιμπόντο *(Kibondo)*, βρίσκεται 270 χλμ. βόρεια της Κιγκόμα *(Kigoma)*, κοντά στα σύνορα με το Μπουρούντι *(Burundi)*. Βρίσκεται σε υψόμετρο 1.455 m επάνω από την επιφάνεια της θάλασσας. Το Κιμπόντο *(Kibondo)* βρίσκεται σε απόσταση περίπου 182 χλμ. βορειοανατολικά της πόλης Κιγκόμα *(Kigoma)*, τη διοικητική έδρα της περιφέρειας και σε απόσταση περίπου 1.005 χλμ. προς τα δυτικά-βορειοδυτικά με την πρωτεύουσα, Νταρ ες Σαλαάμ *(Dar es Salaam)*.

## Μεταφορές
Στα ανατολικά της πόλης, υπάρχει ένα μικρό αεροδρόμιο με την ίδια ονομασία (ICAO: HTKB). Επίσης, η εθνική οδός Β8, περνά μέσα από την πόλη.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιγκόμα
* Περιοχή Κιμπόντο
* Κιγκόμα

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  *Forgotten Mandate by E. K. Lumley (news Kibondo in 1927 - google book search

Κατηγορία:Κατοικημένες περιοχές στην Περιφέρεια Κιγκόμα
Κατηγορία:Πόλεις της Τανζανίας